Vol VIII.

LOVEDALE, SOUTH AERICA, NOVEMBER 1, 1878.

No. 98.

Isigidimi Samaxosa

IJUBILI KA MR. WEIR,

Ngolwe Sine ngomhla 3 ka October kube kuko e-Lovedale intlanganiso yokuvuyela ukuba omnye wabafundisi abeza kwazisa abantsundu inyaniso ewafezile amashumi amablanu ekweli lizwe.

Lomfo ka Weir ebekuko lomgcobo ngaye walishiya elakowabo ukuza kufundisa abalapa ngomnyaka we 1827 weza enabanye, inani labo be 6. Kweloqela namhla sekubleli babini, abanye abaseko pakati kwetu. Yena apa weza epete umsebenzi wokushumayela nowokurweba ukuze afundise u-Yesu, ababo- nise abantu nemisebenzi yokukanya. Keka- loku abafundi beta bowuqonda kwenye inda- wo yeli pepa umsebenzi awenzileyo, nokuba ubulelwa kangakananina ngabantsundu na- bamblope. Indawana esingasesi quba yona yeyokuhanjiswa kornsebenzi lomini.

Intlanganiso yangena ngexesha leshumi isihlalo satatyatwa ngu Rev. Bryce Ross, oyena ungumfundisi omdala kwabasapilileyo abalunge ne Free Church. Emva kokuvuma nokulesa nomtandazo, umpati sihlalo wenza amazwi okubonisa. ukuba ijubili yintonina. wabalisa nangokuza kuka Mr. Weir kweli lizwe. Kulandele ukufundwa kwalamapepa niya kuwafumana kwakwesi *Sigidimi,* uokunikelwa kwe Baibile enkulu ayipiwe ngabanye abafundisi. Akuba ke ependule aza nalamapepa aguqulelwa esixoseni, kwenziwe inteto ngabatanda ukwenjenjalo. Asinatuba lokubalisa ngenteto zabo. Kubo singakankanya abafo bo Don, no Holden, no Graham no Stuart wase Nxukwebe no Brotherton no Mzimba.

Kute mayela kwixa lesibini wavakala umntu ekala ngedinara, wakala ngayo xa zimnandi inteto. Ngemizuzwana embalwa ubonakele selemnye omhlope oseleyo Kuba kambe ngamabandla akuvela msinya ukulamba. Abantsundu bahlale kwada kwakumaxa esine, bevakalisa uvuyo lwabo, nokubulela izicaka zika Tixo ezibatweleyo, no Tixo obakumbuleyo wabatumela abazisi benyaniso, babonisana ngemfanelo zabo bona bantsundu bangazifezanga nezisabameleyo, betyilelana ngobukulu belizwi elize nabafundisi netyala eliya kulandela ukuba elilizwi ala-

mkelwanga. Lendawo yokugqibela ide ya- canwa ngumfo ka Mzimba akuti yazini ma- wetu ukuba lamadoda azise umsila wengwe, niza kuwutini na ukuwulungisa ? Banga bangati nabebengeko balicinge elozwi.

Ukuzaliseka kweminyaka emashumi ma- hlanu umfundisi ebebulaleka ngati kube ku- fanele ukuvuyisa yonke into enqwenela uku- nyuka kwabantsundu, nekolwayo ukuba abona banyusi ngabafundisi. Kufanelwe ukubulelwa kobatumileyo xa ake wabavumela ukuba bahlale ixesha elide kangaka. Tina base South Africa sine ntsikelelo abangayi fumaniyo futi abamanye amazwe anje nge India. Omnye wabateti ubonise ngokuba kwamanye amazwe abafundisi abahlali xesha Ude singemkanga nabo isifo kanti kweli lizwe i-Free Church yodwa seyi neye sitatu ijubili. Kube kufanele ukusenza sibulele nokukangela uhlobo lwabafundisi abacite ubom babo ngenxa yetu. Ke sifanel’ ukuti sibulela sibe sizibuza ukuba umsebe­nzi wabo usincede ntonina, ilizwi abazixa- mla ngalo silamkele sinina, ukuba silamkela silenza ntonina ?

Kodwa ke masinganibambezeli. Mase sikankanya ezindawo zombini esifanel’ uku- zicinga, ngokukodwa eyesibini. Eyokuqala nantsi ikankanywa kwipepa labafundisi xa baxela uhlobo lomfundisi abenguye lomfo ka Weir. Ubengateti lizwi lodwa, ubefundisa nokusebenza ngezandla. Elilizwi maliqiqwe ngamanqenera angavumiyo ukupata umsebe­nzi, abone ubukulu bale ndawo ezintliziyweni zabafundisi. Amakaya abo bawashiyele ukuza kusibonisa ilifa elise kusebenzi, ngokukodwa lise shishinini. Enye indawo kule ntanga intsha kuko ukuwudela nokucukuceza umsebenzi. Kuko ukuwahlula emfundweni yencwadi; ukungaqondi ukuba lemfundo inye yonke ibe ifanele ukudibana. Umsebenzi ke wale ndoda ubonisa ukuba isizukulwana esitsha siya lahleka ngokuwucukuceza um­sebenzi. No Dr. van der Kemp wati xa aza kuza kweli lizwe waka wafunda ukwenza izitena. Abafo bo Bennie nabo Macdiarmid, babekwabonisa lomkondo wokuba masifunde u-Yesu size ke sazi nobulumko bencwadi nobamashishini—singakudeli ukusebenza ngesandla.

Eyokugqibela indawo esiya kuyivelela ye- yokuba intlanganiso ezinje ngale zisibonisa ukuba amadoda abe pambili aya sishiya, aya-

dlula, Masiqonde ke ukuba zininzi izinto adlula nazo ekungatandekiyo ukuba abafikayo mabazilandele. Ngezo mini zabokuqala zazifanelekile ziluncedo, namhla besifanele ukungazitandi, sibone ukuba ziya ku- senzakalisa. Singalinganisa ngale ndawo yokuba kudala ibiba ngabafundisi abahlaulayo ngokuya kosapo isikolweni namhla ke ngabazali abaroli bayo ; nokuba oko beku- luncedo ukutsala abantwana ngamabaso, namhla lonto ingenza ingozi enkulu. Beku- anele ukuba njalo ngabafundisi nemali yo- kubaxasa. Aba bafundisi sibenzele ijubili batunyelwa kuti bevela pesheya, namhla ku- lindeleke ukuba mabakutshwe siti sibatumele kwindawo ezise nobunyama. Kulihlazo elikulu kwiremente zakwa Xosa ukuba mazide zenze ijubili ezininzi kangaka kanti azikakupi bafundisi. Ezise Lusutu sezisi pangele ukuyi bona lemfanelo. Siti ke, nokuba ngapambili sibe sincedwa pesheya, okukuvuyelwa kwala madoda kusibonisa ukuba ezomini zokuncedwa, ukuba ase zidlule, ziya dlula, namhla kuya kuba sise nzakaliso ukukangela oluncedo endaweni yokuzinceda, sincede nabanye. Kukwanjalo ngemali yokuxasa abafundisi. Tina balapa sibe sifanel’ ukuti sizenze ijubili zalamadoda sibe sikumbula ukuba aza kudlula kunye nexesha ebesifanel’ ukukangela imali ya pesheya. Namhla sifanel’ ukuzixasa aze namadoda afana nala aya e-Nyassa axaswe siti, endawe­ni yokukangela pesheya.

UKUWEZWA KWAMA NGQIKA.

Inkoliso yabafundi betu sikolwa ukuba ise isazi ukuba ama Ngqika awezelwe pesheya kwe Nciba, kwe lika Sarili. Kulo ndawo kuvakala ukuba aya kwahlulwa abe zilali ezimashumi mabini, kwilali inye kubeko izindlu ezimakulu matatu. Umhlaba aya kuwufumana uya kucandwa, ibe yileyo indlu ifumane iakile ezilishumi, kuze kubeko idlelo elilunge nelali zonke. Kananjalo kuya kubako Imantyi kuzo zonke ezolali, ukuze abakuzo babe nokukangelwa kakuhle, impahla yabo yonke ihlale isaziwa ngumongameli. Okwexesha elitile ukudla kuya kufunyanwa ku Rulumente. Masingayi shiyi indawo yokuba ezilali zonke ziya kuqelelana, uze umhlaba opakati kwazo umiwe ngabe Lungu. Ukubatsala ukuba mabaye kulondawo kuya kutengiswa lula kubo.

 Isigidimi sama-xosa

 Ipepa lamaxosa lenyanga